## Odluka o izuzimanju nekretnina u k. o. Split od zabrane prijenosa prava raspolaganja i korištenja

### NN 76/1996 (11.9.1996.), Odluka o izuzimanju nekretnina u k. o. Split od zabrane prijenosa prava raspolaganja i korištenja

# VLADA REPUBLIKE HRVATSKE

Na temelju članka 5. Zakona o zabrani prijenosa prava raspolaganja i
korištenja određenih nekretnina u društvenom vlasništvu na druge korisnike
odnosno u vlasništvo fizičkih i pravnih osoba ("Narodne novine", br. 53/90,
61/91, 25/93 i 70/93), Vlada Republike Hrvatske je na sjednici održanoj
5. rujna 1996. godine, donijela

## **ODLUKU**

### **O IZUZIMANJU NEKRETNINA U K.O. SPLIT OD ZABRANE PRIJENOSA PRAVA RASPOLAGANJA I KORIŠTENJA**

I.

Izuzimaju se od zabrane prijenosa prava raspolaganja i korištenja nekretnine
u k.o. Split, i to:

- čest. zem. 1380/9, u površini od 07 m2

- čest zem. 1380/1, u površini od 77 m2

- čest zem. 1380/4, u površini od 11 m2

- čest. zem. 1380/5, u površini od 61 m2

sve upisane u z.k.ul. broj 14316 kao društveno vlasništvo s pravom korištenja
Općine Split;

- čest. zem. 1332/30, u površini od 1313 m2, upisana u z.k.ul. broj
9215 kao društveno vlasništvo s pravom korištenja Općine Split;

- čest. zem. 1372/1, u površini od 120 m2, upisana u z.k.ul. broj 2578
kao društveno vlasništvo pod upravljanjem N.O. Grada Splita i

- čest. zem. 1332/31, u površini od 790 m2, upisana u z.k.u. broj 4299
kao društveno vlasništvo s pravom korištenja Općine Split, koje su podruštvovljene
temeljem Zakona o određivanju građevinskoga zemljišta u gradovima i naseljima
gradskoga karaktera ("Narodne novine", broj 30/68).

II.

Nekretnine iz točke I. ove Odluke izuzimaju se od zabrane prijenosa
prava raspolaganja i korištenja u svrhu formiranja građevinskih parcela,
čest. zem. broj 1332/30, površine 1495 m2 i čest. zem. broj 1332/31, površine
1.132 m2, k.o. Split, za izgradnju poslovnog objekta ATC-a u jugoistočnom
dijelu stambene jedinice "Smrdečac" u Splitu, sukladno Uvjetima uređenja
prostora Komiteta za urbanizam, građevinarstvo, imovinsko-pravne, stambene
i komunalne poslove bivše Općine Split, klase: 350-05/90-01/09, od 19.
ožujka 1990. godine i parcelacionim elaboratima TKS-1738-1-B, 1738-2-B,
1738 i 1737 "GEOPROJEKTA", Split, potvrđenim po istom upravnom tijelu.

III.

Sukladno članku 3. Zakona o telekomunikacijama ("Narodne novine", broj
53/94), izgradnja navedenog telekomunikacijskog objekta u interesu je Republike
Hrvatske.

IV.

Utvrđuje se da se Grad Split, Odlukom Gradskoga poglavarstva Grada Splita
od 4. listopada 1994. godine, klase: 020-04/94-01/731, koja sadrži hipotekarnu
izjavu, obvezao na obeštećenje prijašnjih vlasnika odnosno zakonskih nasljednika
nekretnina koje ulaze u sastav novoformiranih građevinskih parcela iz vrijednosti
nekretnine u vlasništvu Grada Splita - poslovnog prostora u prizemlju zgrade
u Splitu, Ulica Hrvatskoga narodnoga preporoda broj 9, ukupne površine
95 m2, upisanoga u z.k.ul. broj 1770, k.o. Split, kao poseban dio zgrade
označene kao čest. zgr. broj 2619/1, te da je ova hipotekarna izjava provedena
u zemljišnoj knjizi Općinskoga suda u Splitu, uknjižbom prava zaloga.

V.

Ova Odluka stupa na snagu danom objave u "Narodnim novinama".

Klasa: 940-01/96-01/01

Urbroj: 5030107-96-48

Zagreb, 5. rujna 1996.

Predsjednik

**mr. Zlatko Mateša,** v. r.

Ostalo, NN 76/1996-1354